OSNOVNA ŠKOLA IVANA MAŽURANIĆA

S. S. KRANJČEVIĆA 2, 32100 VINKOVCI

Vinkovci, 31.1.2018.

***Zapisnik***

*Sjednice Učiteljskoga vijeća OŠ Ivana Mažuranića održane 31. siječnja 2018. godine (srijeda) u 16,45 sati*

**D n e v n i r e d**

1. Verifikacija Zapisnika s prošle sjednice Učiteljskog vijeća.

2. Vremenik pisanih provjera znanja – usvajanje.

3. Zamolba roditelja za prestanak pohađanja izborne nastave.

4. Suglasnost na ocjene za Mandu Šteko – napredovanje.

5. Organizacija projektnog sastanka u našoj školi – koordinatori.

6. Različito

Ravnateljica pozdravnim riječima započela sjednicu Učiteljskog vijeća te najavila dnevni red. Sjednici iz unaprijed opravdanih razloga nisu prisustvovale: Mirela Rimac Ešegović i Ana Volf.

Ad. 1.) Ravnateljica upoznala Učiteljsko vijeće s načinom na koji će se verificirati zapisnici sjednica. Zapisnik prethodne sjednice biti će na oglasnoj ploči i dostupan za uvid. Učiteljskom vijeću dostupan je na oglasnoj ploči zapisnik prethodne sjednice koja je održana 13. prosinca 2017. godine. Zapisnik verificiran jednoglasno.

Ad. 2.) Svi nastavnici su unijeli termine pisanih provjera znanja. Vremenik je prihvaćen.

Ad. 3.) Zamolba za prestanak pohađanja izborne nastave njemačkog jezika zbog zdravstvenih problema. Zamolba je usvojena.

Ad. 4.) Ravnateljica je predložila učiteljicu Mandu Šteko za ponovni izbor u zvanje učitelj-mentor. Predložena ocjena je „izvrstan“ prema svim točkama. Učiteljsko vijeće je jednoglasno prihvatilo prijedlog.

Ad. 5.) Koordinatorice Mirela Klarić i Mirna Katičić iznijele su izvješće o ostvarenoj mobilnosti u Njemačkoj. Kako će u ožujku naša škola biti domaćin, učiteljice su predstavile program po danima te pozvale sve učitelje na suradnju i uključivanje u aktivnosti. M. Klarić istaknula je kako će nekoliko naših učenika biti uključeno u svakodnevne aktivnosti s gostima te da nastavnici taj tjedan ne ispituju te učenike. Naglasila je kako sve novosti možemo pratiti na blogu.

Ad. 6.) Lutkarsko proljeće u Vinkovcima održavat će se od 19. do 23. ožujka (srijeda) 2018. Ravnateljica je istaknula kako će predmetna nastava (5.-8.) 21.3. (četvrtak) u 13.00 sati ići gledati predstavu „Nevidljiva“, a razredna nastava (1.-4.) 22. ožujka u 11.30 sati gledati predstavu „Male priče o nestašnoj Sonji“. Ulaznica je 10 kuna. Mirjana Javor obavijestila je Učiteljsko vijeće da se u utorak obilježava Dan sigurnosti na Internetu, te pozvala učitelje da na satu razrednika provedu aktivnosti s učenicima. Ivana Velić je primijetila kako učenici koriste mobitele pod odmorom. Ravnateljica je istaknula kako se treba pojačati kontrola, te da će se ponovno poslati obavijest učenicima u kojoj ih podsjećamo da je zabranjeno korištenje mobitela u školi. Razrednica 7.b Mirela Klarić istaknula kako je saznala da učenici 6. i 7. razreda konzumiraju marihuanu i druge droge. Razrednica je o tome obavijestila ravnateljicu koja je u suradnji sa psihologom kontaktirala Službu za zaštitu mentalnog zdravlja i prevenciju ovisnosti kako bi netko od stručnih osoba održao predavanje o štetnosti droga svim učenicima od 5. do 8. razreda. Predavanje bi se trebalo održati kroz tjedan/dva.

Psiholog napomenuo da se prilagođeni programi za prosinac 2017. upišu što prije. Ravnateljica i sindikalna povjerenica Ljerka Veselčić napomenule su da će svi radnici potpisati nove Izjave o načinu dolaska na posao i povratku s posla, zbog izmjena u Temeljnom kolektivnom ugovoru za službenike i namještenike u javnim službama.

Zapisničar:

Dina Vondrak